Wèthawwer Bisschops vaan Valkeberg: Oos dialek is oos ziel - Veldeke Limburg
Bij de opening vaan de jaorlekse Kontakdaag vaan de lokaol Veldeke Kring, heelt wèthawwer Claudia Bisschops vaan Valkeberg ’n bevloge speech euver ’t belaank vaan de Limburgse taol. De vertegenwoordegers vaan de Veldeke kring hoorte häör verhaol mèt väöl belaankstèlling aon, veurtot ze aon ’t program vaan lezinge en roondleidinge in Aajd-Valkeberg begóste. Veur ’n oetgebreider verslaag vaan dee Veldeke Kontakdaag kint geer hei klikke.
Veer voonte de touwspraok vaan Claudia Bisschops zoe bezunder tot veer häör verhaol hei intergraol weergeve. Els Diederen vaan de Krink Valkeberg heet d’n teks veur häör oetgesjreve in ’t Valkebergs umtot de wèthawwer mèt Limburgs sjrieve mie meujte heet en mèt Limburgs praote. Alles moot gelierd weure en daorum pleit de wèthawwer daan ouch veur ‘ne zomercursus Valkebergs in 2020. Hei kump häör touwspraok:
En toch… ’n paar waeke truuk betrapde ich mich zelf op ’n vraem saort nostalgie tiedes ’n konzaer van Janse Bagge. Weurd die ich in gein tieje miè houw gehoord en die väöl gebruuk waere in de contreie woa ich bin gebaore: sjaele wiekser; leures en veural heiversj, nao heim. Sjoan woord. Umdat dao ouch de beteikenis in mètklink op de plek te zin woas se huèrsj.
Claudia Bisschops, wèthouwer economie, toerisme en financië van Valkeberg